cyanic-selkie/wikianc huggingface dataset:
חצר גן ילדים
חצר גן היער
גן יער הוא גן ללא קירות וגגות, המתקיים בשטח פתוח של נוף טבעי, כמו יער, או חוף ים. לסדר היום בגני יער שונים פנים רבות ומגוונות. למשל, יש גני יער שבהם הילדים נמצאים במרחב הפתוח בשעות הבוקר וחוזרים לגן בשעות הצהריים. מודל זה מומלץ לגנים שבהם יום לימודים ארוך. בגני יער אחרים, בכל שבוע הילדים נמצאים כמה ימים בשטח וכמה ימים בתוך מבנה הגן. המשותף לכל גני היער הוא התפיסה שבכל מזג אוויר יוצאים לשטח הפתוח ומתמודדים עם אתגרי מזג האוויר. יש חשיבות ליציאה החוצה בכל מזג אוויר, אפילו לזמן קצר, כדי שהילדים יחוו את עונות השנה בכל מזג אוויר, ייפתחו חוסן, יהיו בתנועה וינשמו אוויר צח.
נוסדו אלפי גני יער  בכל רחבי אירופה וארצות הברית, ביפן ובמדינות רבות נוספות; נכון ל-2017, בישראל קיימים רק שני גני יער, שפועלים במסגרת החינוך הפורמלי ושבהם נמצאים ילדי הגן במהלך רוב שעות הלימודים במרחב הפתוח החוץ-כיתתי. גן אחד נמצא במצפה רמון, בניהול הגנן רון מלצר, והגן האחר בכפר חנניה שבגליל העליון, בניהולה של הגננת סיגל דרור. שני הגנים מקבלים תמיכה של הפיקוח במשרד החינוך.
עקרונות גני היער: חינוך סביבתי משמעותי; פיתוח כישורים מוטוריים מגוונים; חוויית עונות השנה והכרת תופעות טבע; התנסות רב-חושית כאורח חיים; משחק עם חומרים מזדמנים; לימוד הוליסטי באמצעות החושים, תנועה ושיח; מפגש עם עולם הטבע, עם צמחים ובעלי חיים בסביבתם הטבעית; פעילות גופנית מאתגרת והכרת גבולות  היכולות האישיים (למשל, היכולת ללכת בשיווי משקל לאורך בול עץ או לבקש עזרה); התנסות בחוויית השקט, בחוויית ה'כאן ועכשיו'; פיתוח רגישות לאקולוגיה של הטבע; פיתוח ערכים הקשורים לטבע, אדם וסביבה.
בחצר גן היער נמצאת  גבעת טיפוס שהיא שטח טבעי, המאפשר לילדים צעירים להתנסות על ידי משחק בשיווי משקל, מאמץ גופני, יציבה, מבלי לתרגל מיומנויות אלו באופן מאולץ. לרוב, בחצר מתקיים שטח משתנה, המספק מסלולי הליכה מגוונים, מציב אתגרים פיזיים ומצריך התמצאות מרחבית, כפי שקיים באופן טבעי במרחבים פתוחים. אפשר להקים בחצר, בשיתוף ילדי הגן, גבעות קטנות. מומלץ להקים את הגבעות מאדמת חמרה, המתפזרת הרבה פחות מחול רגיל. בגנים שבהם אין אדמת חמרה אפשר לבנות מדי שבוע גבעת חול קטנה מחדש. על מנת ליצור משחקים ופעילויות מגוונות מסביב לגבעה ומעליה מומלץ להכין מבעוד מועד, ולהניח בצד הגבעה, מגוון חפצים כגון: גרוטאות, כלי בית או משטחים או חומרי יצירה טבעיים, כמו: ענפים, אצטרובלים, חלוקי נחל או עלים. שבהם יכולים הילדים להשתמש למגוון פעילויות מדי יום (לשחק, ליצור, למיין, לסדר וכדומה). לבני בוץ ערמה של לבני בוץ בחצר הגן תעורר השראה לבנייה, משחק ויצירה. אפשר להכין את הלבנים יחד עם הילדים בדרך פשוטה וזמינה. מחנאות פעילות של מחנאות בחצר הגן או מחוצה לו מביאה לרוח הרפתקנית ולחוויות של בנייה ויצירה. הילדים לומדים מיומנויות של פתרונות פשוטים לבניית אוהלים ומבנים אחרים, שבהם הם יכולים להירגע או לשחק. ילדים צעירים אוהבים מאוד מקומות מסתור וזקוקים לפעמים למקומות שבהם אפשר להתאסף.
חצר הגרוטאות
חצר הגרוטאות היא חצר הצמודה למבנה הגן ובה גרוטאות; שהן חפצים וחומרים השייכים לעולם האמיתי של המבוגר שיצאו מכלל שימוש. מטרת החצר היא לפתח ולאזן את אישיות הילד וזאת על ידי יצירת תנאים מתאימים לפעילות ולמידה. מגוון החפצים והחומרים בחצר מזמנת לילד הפועל בה התנסות רחבה ומעמיקה בתחומי החיים השונים ומספקת חוויה חושית כוללת. הפעילות  בחצר תתקיים תוך נוכחות מבוגר על הגננת לעזור לילד להתמקד וליצור מוטיבציה עצמית, יש לתווך בצורה גמישה ואינטואיטיבית תוך הצבת מטרה לתיווך. הגננת מעורבת בפעילות מבלי להתערב בה.
אינטראקציית ילד–ילד
ילדים בגיל הגן מבטאים העדפה לילדים מסוימים כחברים למשחק על פי דמיון בגיל, מין ובדפוסי התנהגות ועניין משותף. חצר הגן מזמנת את האפשרות לאינטראקציה חברתית חופשית בין הילדים, הם מרגישים חופשיים לא מבוקרים, משתחררים ואז האינטראקציות הן אמתיות. ילדים מתנהגים עם חברים באופן שונה מאשר אלה שאינם חבריהם. בחצר ניתן לצפות באינטראקציות בין חברים הכוללות התנהגויות חיוביות שונות (שיתוף פעולה, משא ומתן) וכן כאלו המאתגרות יותר כמו: מריבות, התנגדויות, וסירובים. חברים נוהגים לפתרון קונפליקטים על ידי משא ומתן, והם ימשיכו להימצא בקרבה פיזית ויעסקו בפעילות משותפת אחרי יישוב המחלוקת בניהם. מצד שני ילדים נוטים לקיים פחות מגע חברתי עם ילדים שאינם חברים.
בחצר הגן תורגש השונות בין הילדים ובמידת המיומנויות שלהם להשיג מטרותיהם הבין אישיות ובמגעים עם בני גילם.
תפקיד הגננת ואינטראקציית גננת–ילד בחצר הגן
חצר הגן הוא מרחב שבו מתקיימת אינטראקציה גננת ילד באופן שונה מזו שמתקיימת בכיתת הגן. תפקיד הגננת והאינטראקציות בחצר דינמיות. האינטראקציה מתאפיינת בכך שהיא מספקת הזנה והצבת גבולות להתנהגות חברתית, ולטפח  התנהגות חברתית מקובלת בקרב קבוצת הילדים. הגננת תהייה מעורבת במצבי קונפליקט שבהם הצדדים אינם חברים היא תנהל דיאלוג על מנת ליישב הסכסוך. בנופף לכך שהגננת תספק לילדים תיווך בפעילות המעודדת למידה, הכוונת הקבוצה לשיתוף פעולה, הצבת גבולות, חלוקת תפקידים במשחק לימודי ועזרה לילדים בהתארגנות. בעוד שהחצר נחשבה לשדה ליציאת הילדים להרפתקאות לחקר, ולהתנסות בדברים חדשים, אז עצם נוכחות הגננת בסביבת החצר יכולה להוות בסיס רגשי בטוח וכתשתית המאפשרת לילד להתפנות עולמו החברתי והמנטאלי. מערכת יחסים זאת משמשת כצינור להעברת מידע בין הילד לגננת בנושאים העוזרים לי להתמודד עם העולם שהוא יוצא לחקור, בחצר אינטראקציה התנהגותית, תקשורת, ומשא ומתן המאפשרים לקשרים בחצר להתנהל בסדירות.
חצר הגן כמרחב למידה
כדי שבמרחב פתוח תתקיים  למידה משמעותית יש לאפשר בו ארבעה אלמנטים בסיסיים: מרחב למשחק ותנועה; מרחב יצירה; מרחב טבע; ומרחב למנוחה ושיחות.
מלבד ארבעה אלמנטים בסיסיים אלה רצוי לשלב בתכנון חצרות גני ילדים גם אלמנטים נוספים, לדוגמה: מגוון צמחים המתאימים לאקלים המקומי (שיחים וצמחייה נמוכה של פרחי בר, תבלינים, ירקות גינה, צמחים מושכי ציפורים וחרקים); עצים אשר נותנים צל, סופגים זיהום ומהווים מחסה לציפורי שיר; מבנים וחפצים שמעודדים משחק סוציו-דרמטי ומייצגים את התרבות של הילדים (ביתן עץ, גשר, שבילים מפותלים, באר מים, אוהל טיפי, סירה, במה, דוכן, קופסאות קרטון ומגוון חפצים שמותר להזיז ממקום למקום – בדים, גרוטאות, וכו'); מרחב וציוד שמאפשרים פעילות גופנית מגוונת (טופוגרפיה מגוונת, גבעת טיפוס, מתקן משולב לטיפוס וגלישה, ציוד המזמן תנועה, כגון חישוקים ובדים); מגוון חומרים פתוחים המזמינים את הילדים ליצור מתוך דמיונם מגוון דברים שונים (בית תה, דואר, תיאטרון ועוד מגוון חומרים טבעיים), המעודדים התנסויות סנסו-מוטוריות (למשל, הצעת חומרים טבעיים ליצירה או יצירת מרחב טבעי מגוון שמותר לשחק בו, כמו גינה אדמה ומים); מרחב להתנסות רב-חושית (שביל חושים, יצירה עם חומרים מגוונים, שילוב חומרים מגוונים במרחבי המשחק); מרחב רגיעה (פינת ספרייה, ערסל).
חצר הגן במגזר הערבי בישראל
באופן כללי, רמת המסגרות לגיל הרך במגזר הערבי נמוכה בהשוואה למגזר היהודי: הצפיפות בכיתות ובחצרות גבוהה; רוב המבנים אינם מתאימים למטרה שלשמה נועדו; הציוד, המתקנים ועזרי הלימוד דלים; יש מחסור בתוכניות לימודים בסיסיות בערבית ובתוכניות העשרה, אין כלל ותוכניות המשקפות את הזהות הלאומית-תרבותית הערבית; יש מחסור בתוכניות למעורבות ההורים או הקהילה; תמיכה של שירותים מקצועיים לאבחון מוקדם, ייעוץ וכדומה, נדירה ביותר.
חצר הגן - כיוון שחלק גדול מהגנים במגזר הערבי הם חדרים שכורים שלא נבנו למטרה זו, שטח המבנה קטן ברוב המקרים מהתקן, לעיתים עד כדי מחצית. חלק מהגנים במגזר הערבי ממוקם במבנים שלא זה היה ייעודם המקורי, ולכן אין בהם חצר למשחקים. יש גנים המאלתרים חצרות, אך אלו, במקרים רבים, לא עונות במלואן על צורכי הילדים ואינן עומדות בתקני הבטיחות.
אף שבאופן כללי המצב הפיזי של הגנים במגזר הערבי טוב למדי, קביעה זו מתבססת על אלפי תמונות שנספו ותיעדו מאות גנים בעיקר בצפון הארץ), הרמה אינה אחידה והדבר משקף את ההטרוגניות של המגזר כולו. יש גנים מטופחים יותר ויש מטופחים פחות. הדבר מתבטא בעיקר בחצר, שבמקרים מסוימים נראית מוזנחת והציוד בה לוקה בחסר. לעיתים נראה שאין מייחסים חשיבות לאסתטיקה של החצר, אלא יותר לתפקוד שלה. עם זאת, בכל הגנים לא נמצאו מתקנים שבורים וגם לא בחסר במתקנים בסיסיים.
פייר איסה
פייר סנחריב איסה (באנגלית: Pierre Sanharib Issa; נולד ב-11 בספטמבר 1975) הוא כדורגלן עבר דרום אפריקאי, ששיחק בעמדת הבלם.
איסה, דרום אפריקאי ממוצא לבנוני, החל את הקריירה המקצועית בצרפת וזכור בעיקר מתקופתו כשחקנה של אולימפיק מרסיי, עמה העפיל לגמר גביע אופ"א. בהמשך שיחק גם באנגליה, לבנון ויוון. לזכותו של איסה 47 הופעות בינלאומיות, והוא היה שותף לשני טורנירי מונדיאל ושלושה טורנירי גביע אפריקה לאומות עם נבחרת דרום אפריקה.
קריירת משחק
איסה החל את הקריירה המקצועית במדיה של דנקרק מליגת המשנה הצרפתית בעונת. בעונה זו היה שותף ל-28 הופעות בהן כבש שני שערי ליגה.
לקראת עונת הצטרף לאולימפיק מרסיי, מועדון הפאר הצרפתי שהודיע באותו הקיץ על פשיטת רגל ונמנעה ממנו החזרה לליגה הבכירה על אף זכייתו באליפות ליגת המשנה עונה קודם לכן. עונת הבכורה שלו במועדון הייתה מוצלחת ברמה האישית והקבוצתית. מרסיי סיימה כסגנית אלופת ליגת המשנה, עם נקודה בלבד מתחת לקן, והבטיחה את חזרתה לליגה הבכירה. איסה עצמו היה שותף מלא להעפלה עם שני שערי ליגה ב-29 הופעות. עונת הבכורה שלו בליגה הצרפתית הבכירה הייתה עונת, ובה הפך לשחקן משלים בלבד עם תשע הופעות ליגה, כאשר קבוצתו סיימה במקום ה-11 בטבלה. מסע ההתחזקות של מרסיי לקראת עונת, שכלל בין היתר את צמד הבלמים לורן בלאן מברצלונה וסיריל דומורו מבורדו, דחק את איסה עוד יותר אל סוף הרוטציה, והוא תרם ארבע הופעות ליגה בלבד באותה העונה.
בעונת היה איסה לחלק מרביעיית בלמים בכירים שכללה, מלבדו, את בלאן, דומורו וכן את ויליאם גאלאס שעלה מהנוער עונה קודם לכן. באותה העונה הייתה מרסיי מועמדת לזכייה באליפות, אך החמיצה את הזכייה בתואר בפער נקודה בלבד מבורדו. איסה עצמו ערך 16 הופעות ליגה באותה העונה, בין היתר בזכות הקמפיין המוצלח של הקבוצה בגביע אופ"א, בו העפילה עד לגמר המפעל. איסה היה שותף גם להישג זה, ואף כבש במשחק הגומלין מול ורדר ברמן בסיבוב השני. איסה פתח כבלם לצדם של בלאן ודומורו במשחק הגמר מול פארמה האיטלקית ושיחק תשעים דקות, אך קבוצתו נכנעה 0–3 בסיום ולא הצליחה לזכות בתואר.
לאחר העונה המוצלחת התפרקה מרסיי מנכסיה, ועונה לאחר מכן סיימה רק במקום ה-15, וניצלה מירידת ליגה רק בזכות פער שערים. איסה ערך רק שמונה הופעות ליגה באותה העונה. גם פתיחת עונת הייתה חלשה עבור איסה, אישית וקבוצתית. איסה ערך רק תשע הופעות בחצי העונה הראשונה, ומרסיי שוב נאלצה להיאבק כנגד הירידה. איסה, שיצא בהשאלה בינואר 2001, סיים למעשה את דרכו במועדון לאחר חמש וחצי עונות, בהן כבש שני שערי ליגה ב-75 הופעות. בחציה השני של עונת 2000/2001 הצטרף איסה בהשאלה לצ'לסי של המאמן קלאודיו ראניירי, אך עד לתום העונה לא שותף כלל באף משחק רשמי, ולאחר חצי עונה סיים את דרכו במועדון.
לקראת עונת הצטרף איסה לווטפורד מליגת המשנה האנגלית. הוא היה לאחד מההחתמות הבולטות של המאמן החדש ג'אנלוקה ויאלי, אך לא הצדיק את משכורתו הגבוהה ונחשב לאכזבה מקצועית. ב-14 בפברואר 2002, לאחר חמישה חודשים בלבד במועדון, הוצב איסה ברשימת ההעברות, ולא שיחק עוד באותה העונה. בסך הכול תרם שער ליגה בודד ב-15 הופעות, כאשר ווטפורד כשלה להתמודד בצמרת וסיימה במקום ה-14 בלבד.
לאחר עונה וחצי עזב איסה את אנגליה ועבר לארץ מוצאו, לבנון, כאשר חתם בקבוצת אולימפיק ביירות לקראת עונת. כבר בעונת הבכורה שלו במועדון סייע לקבוצה לזכות בדאבל המקומי, אך לאחר שתי עונות וחצי שוחרר בעקבות השינוי בבעלות הקבוצה והמצב הכלכלי של המועדון.
בחציה השני של עונת חזר איסה לאירופה וחתם במדיה של יוניקוס מליגת העל היוונית, בה ערך 15 הופעות ליגה וכבש שער בודד עד לתום אותה העונה. לקראת העונה הבאה עבר מאמנו ביוניקוס, ונגליס ולאחוס, לאמן את OFI כרתים, ואיסה הצטרף למאמנו בקבוצתו החדשה. הוא שיחק בקבוצה במשך ארבע עונות, בהן רשם שבעים הופעות ליגה וכבש ארבעה שערים. בתום עונת, אז נשרה קבוצתו לליגת המשנה, פרש איסה ממשחק פעיל בגיל 34.
נבחרת דרום אפריקה
איסה ערך את הופעת הבכורה שלו במדי נבחרת דרום אפריקה ב-15 בנובמבר 1997, בתבוסה 0–3 ל במשחק ידידות.
על אף חוסר ניסיונו הבינלאומי, זומן איסה לסגל הנבחרת לקראת מונדיאל 1998 בצרפת. את הופעתו השנייה במדי הנבחרת ערך רק כשבוע לפני הטורניר, במשחק ידידות מול. איסה פתח בהרכב במשחקה הראשון של נבחרתו בטורניר, מול המארחת. בדקה ה-77, במצב של 0–1 לצרפתים, כבש איסה שער עצמי, לאחר שיורי דז'ורקף בעט חלש לכיוון השער, ואיסה גלש לפני השוער הנס וונק שיכול היה להגיע לכדור, ודחק את הכדור לשערו הוא. בתוך תוספת הזמן בעט תיירי הנרי כדור שטוח שהכניע את השוער שיצא לעברו, איסה הרחיק מקו השער ברגל אחת אך הכדור פגע ברגלו השנייה ונכנס. בתחילה נקבע השער כשער עצמי נוסף של איסה, אך בהמשך נפסק כשער של הנרי, 3-0 לצרפת בסיום. על אף הטעויות מול צרפת, פתח איסה גם בשוויון 1-1 מול ובשוויון 2-2 מול, שסיים את דרכה של דרום אפריקה בטורניר במקום השלישי בבית.
בשנת 2002 היה שותף איסה לשני טורנירים בינלאומיים. בתחילה, זומן על ידי קרלוס קיירוש לסגל הנבחרת לקראת גביע אפריקה לאומות 2002, ושותף בכל ארבעת משחקיה של הנבחרת בטורניר. בקיץ זומן על ידי ג'ומו סונו לסגל הנבחרת למונדיאל 2002. איסה פתח במשחק הראשון מול, אך בדקה ה-27 נפצע והוחלף. הוא לא הצליח להתאושש מהפציעה לקראת שני משחקיה הנוספים של הנבחרת בשלב הבתים, בסיומם הודחה מהטורניר מהמקום השלישי בבית.
מאז תום המונדיאל, לא חזר איסה לסגל דרום אפריקה במשך שלוש וחצי שנים, עד שזומן על ידי טד דומיטרו לסגל הנבחרת לקראת גביע אפריקה לאומות 2006. איסה שותף בכל שלושת משחקיה של דרום אפריקה בטורניר, שהסתיימו ללא נקודות וללא שערים במקום האחרון בבית. היו אלו משחקיו האחרונים במדי הנבחרת, ובסך הכול ערך 47 הופעות במדי הנבחרת.
לאחר הפרישה
בשנת 2013 חזר איסה ליוון, כאשר התמנה לתפקיד המנהל המקצועי של אולימפיאקוס. הוא הצטרף לצוות המקצועי של המועדון בצוותא עם כריסטיאן קארמבו, הצרפתי הבינלאומי. הוא החזיק בתפקיד במשך שנתיים.
לאחר שעזב את אולימפיאקוס, הפך איסה לסוכן שחקנים.
המנון ברזיל
ההמנון הלאומי הברזילאי (Hino Nacional Brasileiro בפורטוגזית) הולחן לראשונה על ידי פרנסיסקו מנואל דה סילבה עם קבלת העצמאות מפורטוגל ב-1822, אך לא היה בשימוש עד 1890. ההמנון הראשון היה "המנון העצמאות" (Hino da Independência), שנכתב על ידי פדרו הראשון, מקים האימפריה הברזילאית. כשהוקמה הרפובליקה ב-1889, כתב ז'ואקים אוסוריו דוקי אסטרדה מילים ללחן של דה סילבה, ששונה קלות.
הארד ג'סטיס (2009)
הארד ג'סטיס (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-16 באוגוסט 2009, באולם האימפקט זון שבאורלנדו, פלורידה. האירוע היה האירוע השלישי בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. בקרב המרכזי, קורט אנגל ניצח את מאט מורגן וסטינג בקרב משולש ושמר על אליפות העולם במשקל כבד של TNA. עוד ברשימת הקרבות, קווין נאש ניצח את מיק פולי וזכה באליפות האגדות של TNA, המיין איבנט מאפיה (בוקר טי וסקוט סטיינר) ניצחו את Team 3D (בראדר ריי ובראדר דיבון) בקרב ספירות בכל מקום ושמרו על אליפות הזוגות העולמית של TNA, וסמואה ג'ו ניצח את הומיסייד וזכה באליפות ה-X דיוויז'ן של TNA. רגע בולט באירוע היה הבכורה של דיאנג'לו דינרו, שהופיע לראשונה באופן רשמי מאז שחרורו מה-WWE.
עלילות
האירוע כלל קרבות שנבעו מעלילות מתוסרטות מתוכניות !Impact.
הפיוד המרכזי של האירוע היה בין קורט אנגל, סטינג, מאט מורגן על אליפות העולם במשקל כבד של TNA. במהלך פרקי התוכנית !Impact לקראת האירוע, מאט מורגן התמודד מול AJ סטיילס על מקום בקרב המרכזי של האירוע הארד ג'סטיס. מורגן ניצח בקרב ביניהם ואף פצע את סטיילס במהלכו. אנגל ניסה לגייס את מורגן לשורות קבוצת המיין איבנט מאפיה על מנת שידאג שחגורת האליפות תישאר בהחזקתו של אנגל בתום האירוע. סטינג הותקף על ידי אנגל וחברי קבוצת המיין איבנט מאפיה, כשהנוכחות של האחרון הסיחה את דעתו של קווין נאש ואנגל עלתה לנאש באיבוד חגורת אליפות האגדות של TNA למיק פולי עם עזרה מצידו של בובי לאשלי.
פיוד אחר היה בין מיק פולי לקווין נאש על אליפות האגדות של TNA. פולי זכה בתואר מידי נאש במהלך קרב זוגות עם התניות שנקבעו מראש אשר כלל את קורט אנגל ובובי לאשלי. פולי ונאש התווכחו ביניהם בנוגע לשאלה האם היאבקות היא כל כולה מבוססת על היאבקות או על כסף, שאלה שהובילה למחלוקת ולהתלהטות היצרים בין השניים.
יריבות נוספת שהתנהלה לקראת האירוע הייתה כאשר רוב טרי גנב את מזוודת Feast or Fired של הרננדז, הנותנת למחזיק בה חוזה על אליפות העולם במשקל כבד של TNA בכל זמן שיבחר. כתוצאה מהגניבה, הקרב ביניהם היה על ההחזקה במזוודה.
הפיוד הבולט האחרון לקראת האירוע סבב סביב אביס, ד"ר סטיבי וג'ת'רו הולידיי. ד"ר סטיבי הציע 50,000 דולר למי שיצליח לנצח את אביס. מי שנענה לאתגר היה הולידיי, שתקף את אביס בעזרת כיסא בזמן שהוא התראיין באחד מפרקי התוכנית !Impact.
ביקורות
ארנולד פריוס מהאתר 411Mania העניק לאירוע ציון של 4 מתוך 10 כוכבים, שהיה נמוך בהרבה מהציון של האירוע הקודם בסדרה, שקיבל 7.6 מתוך 10 כוכבים. הקרב המרכזי על אליפות העולם במשקל כבד של TNA קיבל ציון של 1.5 מתוך 5 כוכבים, בעוד שהקרב על אליפות הזוגות של IWGP קיבל ציון של 2.5 מתוך 5 כוכבים.
מייקל מוקייסי
מייקל ברנרד מוקייסי (באנגלית: Michael Bernard Mukasey; נולד ב-28 ביולי 1941) הוא משפטן יהודי-אמריקאי שכיהן כתובע הכללי ה-81 של ארצות הברית, היהודי השני בתפקיד זה אחרי אדוארד לוי, אם לא מביאים בחשבון את יהודה פיליפ בנימין, התובע הכללי של מדינות הקונפדרציה של הדרום במלחמת האזרחים האמריקאית. כיהן תחת הנשיא ג'ורג' ווקר בוש וירש את התובע הכללי אלברטו גונזאלס, שהתפטר עקב פרשת פיטורי התובעים הפדרליים. מוקייסי כיהן גם במשך 18 שנה כשופט מחוזי של המחוז הדרומי של ניו יורק, כשש שנים מתוכן כשופט ראשי. זכה לפרסים ולתארים נכבדים, כשהבולט מביניהם הוא פרס "מדליית לאונרד האנד" מטעם מועצת איגוד עורכי הדין הפדרלית.
תחילת דרכו
אביו של מייקל נולד באימפריה הרוסית הצארית, כיום בלארוס, והיגר לארצות הברית ב-1921. מייקל עצמו נולד ברובע הברונקס בניו יורק ב-1941. מוקייסי סיים את התיכון היהודי-אורתודוקסי "רמאז" ומשייך עצמו לזרם זה. אשתו סוזאן הייתה מאוחר יותר למורה בבית ספר זה ואחר כך למנהלת בית הספר.
בנו של מוקייסי, מארק ל. מוקייסי, נכון לשנת 2007, מוביל בתיקי הגנה על עברייני צווארון לבן בחברת עורכי הדין "ברייסוול אנד ג'וליאני" הקיימת משנת 1945 ושייכת לרודולף ג'וליאני. מוקייסי ובנו שימשו גם כיועצים משפטיים לקמפיין הנשיאותי של רודולף ג'וליאני ב-2008. מוקייסי ניהל גם את השבעתו של ג'וליאני כראש העיר הנבחר של ניו יורק.
קריירה משפטית
במהלך כהונתו זו, מוקייסי פיקח על התביעה הפלילית כנגד עומאר עבדל רחמן ואל סייאד נוסייר, אשר נשלחו למאסר עולם על ניסיון לפוצץ את האומות המאוחדות ומקומות ידועים אחרים במנהטן, ושנתגלו תוך חקירת פיגועי מגדלי התאומים. במהלך תיק זה, מוקייסי יצא כנגד הדלפות בידי עובדי ציבור ברשויות אכיפת החוק בהקשר לעובדות בתיק, לכאורה, לכוון נימה גזענית כלפי חברי מושבעים פוטנציאלים במטרה לסכל את מועמדותם וכנגד הנאשמים העומדים למשפט.
מוקייסי גם שפט את חוזה פאדילה (עבדולה אל מוהג'יר), אזרח אמריקני שנתפס בתכנון מעשה טרור, כשהוא פוסק כי אזרחים אמריקנים וטרוריסטים לכאורה, יוכלו להיות מוחזקים כשבויי מלחמה, אבל הם זכאים לראות את עורכי הדין שלהם. מוקייסי גם כיהן כשופט בדיונים המשפטיים בין לארי סילברסטיין וכמה חברות ביטוח אחרות שביטחו את מגדלי התאומים ועניינם המשפטי צף לאחר הפיגועים ב-11 בספטמבר 2001, כתוצאה מההרס במגדלים. במקרה תביעה ב-2003, הוא הוציא צו מניעה כנגד תאגיד הסרטים האמריקאי מלכפות איסור כנגד הפצת העתקי תסריטים במהלך עונות שבהם מוענקים פרסים, כשהוא פוסק כי האיסור הוא קרוב לוודאי הגבלה מסחרית בלתי חוקית שהיא בלתי צודקת כלפי במאים עצמאיים.
ביוני 2003, הסנאטור היהודי הדמוקרטי צ'אק שומר, הגיש את שמו של מוקייסי ביחד עם עוד ארבעה רפובליקנים ואחרים, כהצעה לנשיא בוש לשוקלו כמועמד לבית המשפט העליון.
ב-14 באוקטובר 2004, כשהוא מציין את התקדים בבית המשפט העליון האמריקאי, מוקייסי הפך את החלטתו שלו מספטמבר 2002, ודחה את עשרים התביעות הייצוגיות כנגד חברת הביטוח ג'נראלי, על נזיקין בגין אי תשלום שילומי ביטוח למוטבים של פוליסות ביטוח שנרכשו בידי קורבנות שואה לפני מלחמת העולם השנייה. בפסיקתו זו, מוקייסי נענה למעשה, ל"מדיניות הרשות המבצעת המעדיפה פתרון וולנטארי לטיעוני תחום ביטוחי השואה".
פרישה
אף על פי שהסעיף השלישי לחוקת ארצות הברית מאפשר לשופטי בית משפט מחוזי להחזיק במשרתם לכל החיים, מוקייסי הכריז ב-2006 כי הוא יפרוש כשופט וישוב לעסוק בעריכת דין פרטית בסוף הקיץ. ב-1 באוגוסט 2006, הוא ירש את מקומו כשופט ראשי של המחוז הדרומי לקימבה ווד, ונכנסה לתוקף ב-9 בספטמבר 2006. ב-12 בספטמבר 2006, חברת "בלקנאפ ווב אנד טיילור" הודיעה רשמית כי מוקייסי שב והצטרף לחברתם כשותף.
ב-18 במרץ 2007, בתוכנית האמריקאית של "פגוש את העיתונות", הסנאטור היהודי צ'אק שומר העלה את שמו של מוקייסי כמועמד פוטנציאלי למשרת התובע הכללי של ארצות הברית, "על ידי המוניטין והקריירה [שלו], הוא מראה כי הוא שם את שלטון החוק קודם".
מאז שפרש משפיטה, מוקייסי תרם לקמפיינים של רודי ג'וליאני לנשיאות ולג'וזף ליברמן לסנאט. מוקייסי גם היה בין היועצים המשפטיים של ג'וליאני בקמפיין.
חוות דעת חוץ-משפטית על חוק וטרור
במאי 2004, בעודו חלק מהרשות השופטת, השופט מוקייסי נתן נאום, אשר גם פרסם אותו בעיתון הוול סטריט ג'ורנל כמאמר מערכת, והגן על "חוק הפטריוט" השנוי במחלוקת, המרחיב את חופש הפעולה של רשויות החוק כנגד חשודים. המאמר הביע גם ספק כי ה-FBI עסק במיצוב "פרופילים גזעניים" של ערבים וביקר את איגוד הספריות האמריקאי על גינויי חוק הפטריוט, אך לא נקט עמדה בנוגע לספרנים המוחזקים בקובה.
ב-22 באוגוסט 2007, עיתון הוול סטריט ג'ורנל פרסם את מאמר המערכת של מוקייסי, עם כותרת נחרצת לגבי התביעה במשפטו של פאדילה, ובו טוען מוקייסי כי "מוסדות וחוקים כיום אינם תואמים טוב אפילו עם היעד המוגבל של הדברים הנוספים... מאמץ צבאי למאבק בטרור האיסלמי". במקום זאת, מוקייסי דגל בסמכות הקונגרס, אשר "יש לו סמכות חוקתית לייסד בתי משפט נחותים ונוספים", וכי הקונגרס יכול "להמיר את כישרונותיו הניכרים בדיונים כיצד לתקן את המערכת המשפטית הדחוסה והבלתי תואמת".
התובע הכללי של ארצות הברית
ב-16 בספטמבר 2007, פרסומים שונים דיווחו כי מוקייסי קיבל את ההצעה של הנשיא ג'ורג' ווקר בוש להחליף את התובע הכללי המתפטר, אלברטו גונזאלס (על רקע פרשת פיטורי התובעים הפדרליים), כתובע הכללי של ארצות הברית. הוא מונה, באופן רשמי, למחרת. במסיבת העיתונאים של הכרזת המינויי, ביחד עם הנשיא בוש, מוקייסי הצהיר כי "המשימה לסייע בהגנה על ביטחוננו, אותה חולק משרד המשפטים ביחד עם שאר הממשל, אינה המשימה היחידה העומדת בפנינו. משרד המשפטים חייב גם להגן על בטיחות ילדינו, המסחר שמבטיח את רווחתנו, ואת הזכויות והחרויות שמגדירות את אומתנו".
ב-2 באוקטובר 2007, התקבלה תגובתו בכתב של מוקייסי לשאלון של השימוע המקדים של ועדת המשפטים של הסנאט, ושוחררה לציבור. ליהי השיב למוקייסי ביום שלמחרת, בהצעה להפגש באופן אישי ב-16 באוקטובר, על מנת לדון במספר נושאים שהבית הלבן סירב להגיב בהם. מכתב התגובה של ליהי התווה נושאים ומחויבויות שליהי רצה מהמועמד. ב-6 בנובמבר ועדת המשפטים של הסנאט אישרה את המינויי של מוקייסי ברוב של 11-8 חברי ועדה, ושלחה את אישורה להצבעת מליאה בסנאט. יומיים לאחר מכן, הסנאט אישר בהצבעה של 53-40 את מינוייו של מוקייסי. ההצבעה הצמודה כל כך למוקייסי, הייתה ההצבעה הצמודה ביותר לאישור מינויי של תובע כללי מזה 50 שנה.
מוקייסי הושבע כתובע הכללי בטקס פרטי ב-9 בנובמבר 2007.
עמדה בנושא עינויים
כמה ימים לפני ההצבעה על אישור המינויי בסנאט, כמה וכמה סנאטורים נכבדים הודיעו פומבית כי יצביעו נגד מינוייו של מוקייסי, עקב עמדתו בנוגע לעינויים.
הסנאטור ליהי הודיע ב-31 באוקטובר 2007, כי הצבעת ועדת המשפטים לאישור המינויי מתוכננת ליום שלישי, ה-6 בנובמבר. ההכרזה באה יום לאחר שמוקייסי השיב בכתב לוועדה, בנוגע לשאלות ובקשות להבהרות. ליהי ועוד תשעה דמוקרטים בוועדה ציינו באמצעות מכתב למוקייסי, שבוע קודם לכן, שהם "מוטרדים מאוד מהסירוב שלך להצהיר חד-משמעית, במהלך השימוע, ש'ווטרבורדינג' [שיטת עינויי] היא בלתי חוקית...". על ידי קיום מסיבת עיתונאים יוצאת דופן בחדר הסגלגל בבית הלבן, ב-1 בנובמבר, הנשיא בוש אותת כי החשש שלו שהמינויי, אשר בטרם זאת היה נחשב לדבר בטוח, נמצא עכשיו בסכנה, בעיקר על רקע מה שנחשב או לא נחשב לעינויי בלתי חוקי. מוקייסי סירב להצהיר על עמדה חוקית חד-משמעית בנוגע לשיטות חקירה הידועות כ'ווטרבורדינג' (שבה מים נשפכים על סמרטוט על פניו של האסיר כדי לדמות תחושה של טביעה), וניכר היה, בתשובתו הכתובה לוועדה, כי הוא מודאג לגבי רדיפה אחר עובדי ממשל או סוכנים, והממונים עליהם, דרך בתי משפט אמריקאים או בתי משפט זרים, תחת אישומים פליליים.
היחסים עם רודי ג'וליאני
למייקל מוקייסי יחסים קרובים עם ראש עיריית ניו יורק לשעבר, רודולף ג'וליאני, כפי שגם אישר זאת אחד מדוברי הבית הלבן. מוקייסי וג'וליאני היו מיודדים עוד מהעת בה עבדו יחד באותה חברת עורכי דין בשנות ה-70. מוקייסי התחייב לפסול את עצמו מתיקים שג'וליאני יהיה מעורב בהם. דיווחי עיתונות הניחו כי מוקייסי ייקח צעד אחד קדימה ואף יפסול עצמו ממעורבות בתיקים הנוגעים לברנארד קריק, מי שהיה ראש משטרת ניו יורק תחת ראש העיר ג'וליאני, אשר נמצא תחת חקירה פדרלית בנוגע לשוחד ועבירות אחרות. למרות זאת, אף דובר של הבית הלבן או מוקייסי עצמו לא השיבו לשאילתות של כתבים בנוגע להאם מוקייסי יפסול עצמו מהתיק של קריק.
במהלך הקמפיין הנשיאותי של ג'וליאני ב-2008, הבן של מוקייסי, מארק, הוטל עליו מטעם הקמפיין של ג'וליאני לחסום את צוות ההגנה של קריק מלראיין עדים אשר יוכלו לסייע להגנתו של קריק, בניסיון להגן על ג'וליאני מפני "תיק קריק".
עמדה בנושא קראק וקוקאין
ב-2007, סוכנות הממשל של הרשות השופטת, ועדת השיפוט של ארצות הברית, הנותנת קווי הנחיות לבתי המשפט הפדרליים, ביצעה תיקון בקווי ההנחיות בתחום השיפוט הפדרלי להשוות בין העונשים המוטלים על אחזקה וסחר של אבקת קוקאין וקראק, כשהיא מציינת שזה עקב הבדלים גזעיים וחוסר הוגנות בענישה על הטווח המינימלי של 100-1 לכמות אבקת הקוקאין. בתוקף תפקידו כתובע הכללי, מייקל מוקייסי התנגד לשינוי זה בתקיפות והעיד כנגדו, כשהוא מזהיר כי אלפי עברייני קראק יוכלו להשתחרר תחת ההנחיות הללו ולסכן את הציבור. צעדו זה של מוקייסי, כתובע הכללי עוררו הדי ביקורת רבים בקרב חסידי שינויי הפערים באבקת הקראק.
מוקייסי על ענישת הטרוריסטים של ה-11 בספטמבר
בזמן ביקור בלונדון, ב-14 במרץ 2008, מוקייסי דיבר בדבר תקוותו כי אלה העצורים כעת באשמת נטילת חלק בפיגועי 11 בספטמבר 2001 במגדלי התאומים, לא יוצאו להורג אם ימצאו אשמים במטרה למנוע את הפיכתם לשאהידים.
מוקייסי על שיחות הטלפון הטרוריסטיות שקדמו ל-11 בספטמבר
בדברו בפני ארגון חינוכי בסן פרנסיסקו, קליפורניה, ב-27 במרץ 2008, מוקייסי הגן על תוכנית בוש לציתותים של שיחות טלפון שבין אזרחים אמריקנים וטרוריסטים זרים, ללא צווי בית משפט, ורמז כי הממשל יכל אף למנוע את התקפות מגדלי התאומים ב-2001, אילו היה יכול אז, מבחינה חוקית, לצתת לשיחה ספציפית בין אפגניסטן לארצות הברית. הוא טען כי לפני ה-11 בספטמבר, "ידענו כי הייתה שיחה מהיכן שהוא, שהיה ידוע כמקום מקלט באפגניסטן, וידענו כי היא נכנסה לתוך ארצות הברית. לא ידענו במדויק היכן היא התבצעה", אמר והשתהה, תוך שנדמה שהוא נחנק מדמעות או מדחיק רגשות, ולאחר מכן המשיך, "יש לך כאן 3,000 אנשים שהלכו לעבוד באותו יום, ולא חזרו הבייתה, שמראה על זה". במכתב תגובה למוקייסי, בנוגע להערה זו, יושב ראש ועדת המשפטים של בית הנבחרים, ג'ון קוניורס, הטיל ספק אם שיחה כזו אכן אי פעם התקיימה בפועל, ואם כן, מדוע לא יכל הממשל להשתמש בסמכותו החוקית שהייתה כבר קיימת אז או ביכולות טכנולוגיות לעלות על שיחה זו.
הפרות החוק אינה תמיד עבירה
ב-12 באוגוסט 2008, מוקייסי אמר במפגש השנתי של איגוד עורכי הדין האמריקאים כי "לא כל דבר לא תקין, או אפילו הפרה של החוק, הוא פשע", אם זה "רק הפרה של חוקי השירות האזרחי" שהתגלו בשיטות הקבלה לעבודה במהלך כהונתו של גונזאלס כתובע הכללי.
בעיות בריאות
בנובמבר 2008, בנאום בפני ארגון שמרני לרפורמה במערכת המשפטית, מוקייסי התעלף עקב הנאום הלילי שנתן תחת זרקורי במה לוהטים. מוקייסי הובהל לבית חולים ושוחרר יום לאחר מכן, לאחר שהבדיקות קבעו כי לא מדובר בשבץ או התקף לב. הרופאים קבעו כי הוא "בכושר מצוין".
ישראל אלטר (חזן)
ישראל אלטר (באנגלית: Israel Alter; 1901, לבוב, אוקראינה – 16 בנובמבר 1979, ניו יורק, ארצות הברית) היה חזן ומלחין הנחשב לאחד מגדולי "תור הזהב" של החזנות האשכנזית.
קורות חיים
אלטר נולד בלבוב, (כיום אוקראינה) עיר בה חיו וגדלו חזנים ידועי שם באותה העת כדוגמת זיידל רובנר ויעקב קוסביצקי. עם פרוץ מלחמת העולם הראשונה עקר אלטר עם משפחתו לווינה, לאחר המלחמה נשאר בעיר ללמוד מוזיקה וחזנות מפי מורו רבי יהודה לייב מילר. בשנת 1921, בהיותו בן 20, נישא לאחייניתו חנה סובול ולהם נולדו בן ובת. באותה העת שימש כחזן בבית הכנסת 'בריגיטנאואר' בווינה. בתקופת מגוריו בעיר, הלחין את לחנו המפורסם "עקביא בן מהללאל" בזמן שהשתתף ב"כנסייה הגדולה הראשונה של אגודת ישראל" שנערכה בווינה בקיץ תרפ"ג 1923. בגיל 24 עבר לעיר הנובר בגרמניה ושם כיהן כחזן בבתי הכנסת. בשנת 1935 עקר ליוהנסבורג שבדרום אפריקה, שם כיהן בבית הכנסת "יונייטד היברו קונגרגיישן". בדיעבד הסתבר שההגירה לדרום אפריקה הצילה את חייו וחיי משפחתו הקרובה, שאר המשפחה המורחבת שנשארה באירופה הושמדה בשואה. הוא כיהן במשרה זו עד 1960 אז פרש ועבר לגור בסמיכות לבתו קלרה בניו יורק שם הצטרף לסגל פקולטה למוזיקה "סקול אוף סקרד מיוזיק".
סגנונו
אלטר נודע באינטרפטציה המיוחדת ובהקשר שבין הלחן למילים. הוא נהג להקדיש שעות, לבדו או עם עמיתיו כמו לייב גלאנץ, ללימוד מעמיק של קטע תפילה בטרם ילחין אותו. הוא התאפיין בהלחנת יצירות, שאף נכנסו במשך הימים לקאנון של המוזיקה הליטורגית יהודית, בהקדשה או לזיכרון לקרוביו או לאנשים שהעריך, את היצירה 'מודים דרבנן' הקדיש לאחיו, ר' שמואל ששימש ברבנות וכתב את סדרת הספרים 'ליקוטי בתר ליקוטי', לאחיו ששימש כחזן בבית הכנסת ע"ש הט"ז בלבוב, יהושע הי"ד, הלחין את היצירה 'הבט משמים' והיצירה 'הערב נא' הוקדשה על ידו לאחיו משה אלחנן שהיה אב בית דין בלבוב, וכן שימש כראש ישיבת בעלז בעיר. בהיותו מורה לחזנות בארצות הברית הקדיש את עיתותיו במשך 10 שנים מ-1961 עד 1971 לרישום והסדרת ה'נוסח' שהוא הבסיס לתפילה ומהווה את עמוד השדרה המוזיקלי שעליו 'מונחים' לחנים וקישוטים מוזיקליים. ה'נוסח' שהוא רשם, לשבת, חגים, סליחות וימים נוראים היה על פי הנוסח של החזן אליהו שלייפר. מנעד קולו של אלטר היה בתחום ה'בריטון' אך הוא השתמש רבות במנעד הקול העליון כטנור, רבים מאמינים כי בכך איבד קולו ואת האיכויות המיוחדות שלו והוא פרש לגמלאות מוקדם יחסית לחבריו ובני דורו.
הוא נודע בשיתוף פעולה והלחנות משותפות יחד עם החזן משה גנטשוף.
פליסיאן קבוגה
פליסיאן קבוגה (באנגלית: Félicien Kabuga; נולד ב-1 במרץ 1933) הוא איש עסקים רואנדי, שהואשם במעורבות ובמימון רצח העם ברואנדה.
ביוגרפיה
קבוגה נולד ב-1933 בביומבה, רואנדה. הוא צבר את עושרו על ידי בעלות על חוות תה בצפון רואנדה. כמו כן היה בקשרים עם בעלי עסקים מולטימיליונרים וכן היה בקשר הדוק עם יובנאל הבארימאנה נשיא רואנדה מהתנועה הלאומית הרפובליקנית לדמוקרטיה ופיתוח, תנועה לא רשמית של קיצוניים מקבוצת ההוטו אשר תרמו מאוד לרצח העם ברואנדה.
לפי מחקרים קבוגה עמד בראש חברת שידורי רדיו תעמולתי כבר מספר חודשים לפני רצח העם, שם הסיט את אנשי שבט ההוטו כנגד שבט הטוטסי. בחלק מהשידורים הוא טען כי אנשי שבט הטוטסי הם גנבים, רוצחים וקניבלים ואי אפשר לסמוך עליהם- ועל כן יש להשמידם. מעט לפני רצח העם עצמו הופצו מצ'טות ברחובות, שככל הנראה קבוגה בעצמו שיווק.
חיים כנמלט
ביוני 1994, לאחר שארגון החזית הפטריוטית של רואנדה השתלט על רואנדה, ברח קבוגה מהמדינה. תחילה הוא ניסה להיכנס לשווייץ, אך הצטווה לעזוב. לאחר מכן נסע לקינשאסה בירת הרפובליקה הדמוקרטית של קונגו, והתגורר זמן מה בניירובי, קניה.
בספטמבר 1995,ניהל קבוגה עסק בשם 'סוכנות נשיקאבם' בניירובי. בשנת 2003 נרצח איש עסקים קנייתי צעיר אשר סייע לבולשת הפדרלית של ארצות הברית (ה-FBI) לאתר את מר קבוגה, על ידי קבוצת מתנקשים. הממשל הקני הכחיש וטען כי איש העסקים התאבד, ושלא הייתה כלל אלימות מעורבת בנושא.
בנאום שנשא ב-28 באוגוסט 2006 במהלך ביקורו בקניה, האשים הסנאטור האמריקאי דאז, ברק אובמה את קניה. על כך שנתנה לקבוגה מקלט. ממשלת קניה הכחישה את הטענות הללו ותיארה את טענתו של אובמה לגבי קבוגה כ"עלבון לתושבי המדינה הזו".
מעצר
קבוגה נלכד באסנירס-סור-סן, ליד פריז, צרפת, ב-16 במאי 2020, לאחר 26 שנים בהן התחמק מהדין. הוא נעצר על ידי המשטרה הצרפתית כתוצאה מחקירה משותפת עם משרד התובע IRMCT, בסיוע אינטרפול, וסוכנויות אכיפת החוק ברואנדה, בלגיה וארצות הברית. הרשויות בצרפת הודיעו על כוונתן להעמיד אותו לדין בגין פשעים כנגד האנושות שבוצעו נגד חברי קבוצת הטוטסי ברואנדה. ב-3 ביוני ולאחר מכן ב-30 בספטמבר 2020 אישרה מערכת המשפט הצרפתית את העברת קבוגה למנגנון השיפוט (IRMCT) שהוקם על מנת למלא את משימות בית הדין הפלילי הבין-לאומי ליוגוסלביה לשעבר ובית הדין הפלילי הבין-לאומי לרואנדה. ב-26 באוקטובר 2020 קבוגה הועבר מצרפת למשמורת ה-IRMCT בהאג.
ב-29 בספטמבר 2022 חל הדיון הראשון במשפטו.
בתקשורת
בסדרה הפושעים המבוקשים ביותר בעולם, אחד הפרקים עוסק בפשעיו של קבוגה ועל כך שהוא אחד מהפושעים המבוקשים ביותר בעולם.
חיים אישיים
קבוגה נשוי לג'וזפין מוקזיטוני ויש לו 11 ילדים. שתיים מבנותיו נשואות לשניים מבניו של יובנאל הביארימאנה, נשיא רואנדה לשעבר.
חסידות ראדוויל
חסידות ראדוויל או ראדיוויל היא שושלת חסידית שנוסדה בווהלין (כיום אוקראינה) באמצע המאה ה-18. אבי השושלת היה רבי יצחק מראדוויל, בנו השני של רבי יחיאל מיכל מזלוטשוב. אדמו"רים נוספים כיהנו בראדוויל, אף הם צאצאי רבי יחיאל מיכל, דרך בנו רבי יוסף מיאמפולה.
תולדות החסידות
רבי יצחק נולד בשנת תקי"א (1751). נישא לבתו של הרב משה שוהם מדולינה. כיהן כרב בראדוויל. לאחר מכן נישא לבתו של רבי צבי הירש מנדבורנא ה"צמח ה' לצבי" ועבר לנדבורנה אך לאחר תקופה קצרה חזר לראדוויל. לאחר תקופה בהשפעת החוזה מלובלין נעשה לרב באפטשנה וכן כיהן ברימינוב, בוטושאן, פאליטשאן ויאס. ספרו "אור יצחק", על התורה פרקי אבות וליקוטים. יש בו דברי תורה שגילו לו מן השמים: "אחיי אגלה לכם סוד נפלא שלמדתי ביום אתמול בלילה בגן עדן העליון בחלום" (פרקי אבות עמ' קצז). נפטר בי"א באייר תקצ"ה (1835).
ילדיו מזיווג ראשון היו רבי דן, וחתניו הרב ישעיהו מושקט, רב בפראגא. מזיווג שני נולדה לרבי יצחק בת אחת, אשת הרב צבי בן רבי ישעיה מהאליטש.
דור שני
בנו רבי דן מיכלאוויטש מילא את מקומו. היה חתנו של רבי אברהם יהושע השיל מאפטא ("הרב מאפטא"). נפטר בכ"ה בסיון תר"א (1841). חתניו היו רבי שלום יוסף פרידמן מסדיגורה ורבי יצחק טברסקי מסקווירא.
חתנו של רבי יצחק, רבי ישעיהו מושקט מפראגא, כיהן אף הוא באדמו"רות. נולד בשנת תקמ"ג לרב יעקב משה. היה מגדולי תלמידיהם של המגיד מקוז'ניץ ושל בנו רבי משה מקוז'ניץ. חסידיו היו מרובים. חיבר את הספרים "הרי בשמים", "עצי בשמים" ו"ראשי בשמים". בנו רבי אברהם מאיר מביאלוברזיג, חתנו של רבי יצחק מוורקא, נפטר בשנת תרי"ב בחיי אביו.
דור שלישי
בדור השלישי כיהן בנו של רבי דן, רבי שמואל יחיאל מבוטושאן. בזיווג ראשון היה חתנו של רבי יוסף מאוסטילה. חתונתו מפורסמת ונחשבת לחתונה החסידית הכי גדולה, בה השתתפו מאות אדמו"רים גדולים (לפי המסורת, מאתיים לובשי לבן, אז הלבוש האדמו"רי) עקב חשיבותם של המחותנים, רבי אברהם יהושע השיל מאפטא ורבי מרדכי מנישכיז. בחתונה זו היה אמור להיות חרם על חסידות פשיסחא, אך חמישה מתלמידיו של רבי שמחה בונים מפשיסחה נסעו לחתונה זו והצליחו לבטל את ההתנגדות. חתונה זו מכונה "החתונה הגדולה באוסטילה". בזיווג שני נישא לבתו של רבי יוסף מטורטשין, בנו של החוזה מלובלין. נפטר בו' בניסן תרכ"ב (1862). בן נוסף של רבי דן היה רבי לוי מראדוויל.
דור רביעי
נכדו של רבי ישעיהו מפראגא, רבי דוד גולדמן (בן רבי אברהם מאיר) כיהן אף הוא כאדמו"ר. היה בעל אחוזה אך חסידי סבו רבי יצחק מוורקא מינוהו לאדמו"ר. התגורר בחמלניק ולאחר מכן בקילץ שם החל לכהן באדמו"רות. נפטר בט"ז בחשוון תרפ"ד (1924). בנו רבי ישעיהו מילא את מקומו. לפני פטירת אביו כיהן כרב בבוסק.
בנו של רבי לוי מראדוויל, רבי מרדכי, כיהן בראדוויל. בן נוסף של רבי לוי היה רבי דן מקונסטנטין, חותנו של רבי שלמה שמואל מצ'רנוביל.
החסידות לאחר השואה
רבי שלום מיכלוביץ', בנו של רבי יחיאל מיכל מבראד כיהן כאדמו"ר מבראד-ראדוויל. היה חתנו של רבי משה יהושע לנדמן מבנדר. בזמן השואה התגורר בבוקרשט, משם עבר להתגורר בראשון לציון, ואחר כך בבורו פארק. היה דרשן וסיפר רבות על צדיקים רבים שהכיר מרומניה. נקבר בבית הקברות שומרי שבת בבני ברק. חתניו הם רבי ישעיה טברסקי מצ'רנוביל ארצות הברית, רבי יהושע רוקח ממחנובקה ורבי יוסף רוזנבוים מקאליש.
בנו של רבי שלום היה רבי אברהם מראדוויל מונסי (חתן רבי שמואל צבי מספינקא), נפטר בג' בתשרי תשע"ה (2014) ונקבר בבית החיים בבני ברק.
תרדמת (סרט)
"תרדמת" (ברוסית: Kо́ма) הוא סרט פנטזיה ופעולה רוסי בבימויו של ניקיטה אגרונוב.
הסרט יצא לאקרנים ב־30 בינואר 2020, אחרי כמה דחיות. יציאת הסרט נדחתה שוב ושוב, כאשר במקור הבכורה תוכננה לספטמבר-אוקטובר 2017,, לאחר מכן זה הועבר ל־25 בינואר 2018 ואז לאביב 2018 ולאחר מכן ל-1 בנובמבר 2018. לבסוף, הבכורה תוכננה להתקיים ב־24 בינואר 2019 אך לבסוף האולפנים החליטו לדחות את הבכורה לינואר 2020. בינואר 2021 הסרט הוקרן בסין תחת השם "מרחב־על" (Super Space), אך בגרסה לקולנוע הסיני הסרט קצר ב־16 דקות וסצנות רבות נערכו. בגרסה הסינית שונתה באופן קיצוני עלילת הסרט, נוספו סצנות חדשות מצילומים שנגנזו, כאשר כ־80% מהדיאלוגים שונו. אורך הסרט הצטמצם מ-111 דקות ל-95 דקות. כשבסך הכל, העבודה ארכה ארבעה חודשים. כך בעוד הסרט המקורי עסק במושג התרדמת, בגרסה הסינית, הוצג רעיון היקומים המקבילים ויסודות מדעיים כמו אנרגיה אפלה, חומר אפל והממשק שבין המוח למחשב.
תקציר עלילת הסרט
תאונה מסתורית ונוראית מתרחשת לאדריכל מוסקבאי מוכשר. כאשר האדריכל מתעורר הוא מגלה כי העולם סביבו דומה רק באופן חלקי לעולם האמיתי. עולם זה פועל על סמך זיכרון המציאות של אנשים שנמצאים במצב של תרדמת עמוקה.
מרחב תרדמת זה מתברר בדיוק כמו זיכרון האדם: כאוס ארעי, בלתי יציב. זהו אוסף זכרונות, שבו חוקי הפיזיקה, מופרים, כאשר נהרות, קרחונים וערים מסוגלים להיכנס בחדר אחד. האדריכל מוכרח להבין אילו חוקים קיימים במרחב התרדמת הזה, להילחם על חייו, למצוא אהבה, לצאת אל העולם האמיתי ולהבין האם יש דרך מפלט מעולם מוזר זה ומה באמת מייצג מרחב התרדמת הזה.
צילומים
צילומי הסרט החלו באוקטובר 2016. השלב השני והסופי של הצילומים החל במרץ 2018 במוסקבה.
שיווק
הטיזר הרשמי הועלה לרשת ב-18 באפריל 2016. ביוני 2019 שוחרר ביוטיוב הקדימון הרשמי המלא, שחשף את תאריך יציאתו לאקרנים של הסרט: נובמבר 2019. בקומיק-קון רוסיה 2019 נודע שהסרט ייצא לאקרנים ב-30 בינואר 2020.
דרגון 2 (חללית)
דרגון 2 (באנגלית: Dragon 2) היא חללית מאוישת הניתנת לשימוש חוזר בפיתוח וייצור חברת SpaceX. לחללית זו שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען ומהווה תחליף מעודכן לגרסה המקורית של חללית הדרגון. דרגון 2 משוגרת על גבי משגר פאלקון 9 וחוזרת לכדור הארץ בצניחה במימי האוקיינוס. כמו כן היא מצוידת במערכת מילוט המסוגלת להאיץ הרחק מהמשגר במקרה חירום.
לצד חללית הסטארליינר של בואינג, דרגון 2 מהווה אחת משתי חלליות שנועדו לשאת אסטרונאוטים אל תחנת החלל הבינלאומית, כחלק מהתוכנית המאוישת המסחרית של נאס"א. ב־30 במאי 2020 שוגרה המשימה המאוישת הראשונה של חללית הדרגון 2, המשימה SpaceX Demo-2, והייתה למשימת החלל המאוישת הראשונה ששוגרה על ידי חברה פרטית. עד למשימה זו, נאס"א השקיעה 3.1 מיליארד דולר בפיתוחה של הדרגון. בין היתר, דרגון 2 צפויה גם לספק שירותי תיירות בחלל.
מאפיינים ויכולות
לדרגון 2 יש שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען. החללית מבוססת על דרגון 1 אך בניגוד לקודמתה היא מצוידת בזוג חלונות, מחשבי טיסה ומערכות אוויוניקה חדשות, מערך סולארי מובנה על גוף החללית, ומגן חום משודרג שיוכל לעמוד גם במהירויות חדירה של טיסות השבות מהירח. החללית מצוידת גם בארבעה זוגות מנועי סופר־דראקו המיועדים למילוט חירום תוך כדי השיגור (במקור הם יועדו גם לנחיתה יבשתית בחזרה מטיסה, אך אופציה זו בוטלה ונשארה רק כאמצעי חירום אם לא תתאפשר נחיתה באוקיינוס). דרגון 2 ניתנת לשימוש חוזר באופן חלקי, מה שגורם להפחתת עלויות משמעותית.
להבדיל מהגרסה הקודמת והלא מאוישת שעגנה בתחנת החלל רק באמצעות הזרוע הרובוטית שלה, דרגון 2 מצוידת במערכת עגינה מסוג NDS (NASA Docking System) המאפשר לה לעגון באופן עצמאי ואוטומטי בתחנת החלל הבינלאומית. לאסטרונאוטים יש יכולת להתערב במקרה חירום ולעגון באופן ידני תוך שימוש במחשב בצורת טאבלט עם מסכי מגע. בזמן עגינה בתחנת החלל, הגרסה המאוישת מתוכננת לפעול 180 ימים אך מסוגלת להישאר עד 210 ימים.
החללית מסוגלת לשאת באופן תאורטי עד שבעה אסטרונאוטים או כ־6,000 ק"ג מטען למסלול לווייני נמוך אם כי במשימות עבור נאס"א יש בה 4 מושבים, עם שינויים מסוימים היא תוכל להרחיק אפילו עד הקפת הירח ולשוב ארצה, כחלק מתוכנית ארטמיס.
היסטוריית הפיתוח והבדיקות
בשנת 2010, שנה לפני סיום תוכנית מעבורות החלל, נאס"א החלה לממן פרויקטים של מספר חברות תעופה וחלל כדי לפתח חלליות חדשות אשר יחליפו את מעבורות החלל אשר היו בשימוש מאז שנות השמונים של המאה ה־20. אחת המטרות המרכזיות הייתה להוריד עלויות שיגור אסטרונאוטים. באפריל 2011, יחד עם עוד מספר חברות, חברת SpaceX קיבלה מימון ראשוני בסכום של 75 מיליון דולר עבור פיתוח גרסה מאוישת של החללית דרגון. באוגוסט 2012, SpaceX קיבלה מימון נוסף מנאס"א בסכום של 440 מיליון דולר. ב־16 בספטמבר 2014, נאס"א הודיעה שהחברות SpaceX ובואינג זכו במכרז והם אלו שיספקו שירותי שיגור אסטרונאוטים עבור נאס"א כאשר SpaceX תקבל מימון של 2.6 מיליארד דולר עבור פיתוח הגרסה המאוישת של הדרגון ובואינג תקבל 4.2 מיליארד דולר עבור פיתוח חללית הסטארליינר.
ב־6 במאי 2015 נערכה בהצלחה בדיקת ביטול שיגור (Pad Abort Test). בבדיקה זו חללית הדרגון שיגרה עצמה הרחק מכן השיגור ונחתה בשלום באוקיינוס בעזרת מצנחים. במרץ 2019, ערכה SpaceX בהצלחה את המשימה 'SpaceX Demo-1' בה שוגרה חללית דרגון 2 לא מאוישת אל תחנת החלל הבינלאומית. מטרת המשימה הייתה לבדוק את יכולת העגינה האוטומטית של הדרגון אל תחנת החלל, את עמידותה של החללית בעת כניסתה אל אטמוספירת כדור הארץ ולבחון את תהליך הצניחה במימי האוקיינוס.
ב־19 בינואר 2020, ביצעה SpaceX בדיקת ביטול בעת שיגור (In-Flight Abort Test). מטרת בדיקה זו הייתה לבצע הפרדה של הדרגון ממשגר הפאלקון 9 כדקה לאחר השיגור על מנת לבחון את יכולת מערכת המילוט במקרה חירום. ההפרדה בוצעה בטרופוספירה כאשר המשגר נע במהירות עבר־קולי מעט אחרי שעבר את נקודת המקס Q, הנקודה שבה העומס האווירודינמי על כלי רכב חללי בטיסה אטמוספירית הוא מקסימלי. הדרגון השתמשה במנועי הסופר־דראקו כדי להרחיק עצמה מהמשגר אחרי תקלה מתוכננת. 10 שניות לאחר שהדרגון התרחקה, משגר הפאלקון 9 התפוצץ ונהרס. מנועי הדראקו הקטנים יותר ניווטו את הדרגון בירידה ומצנחי החללית נפתחו בהצלחה. דרגון 2 נחתה בהצלחה באוקיינוס האטלנטי בסמוך לחופי פלורידה.
ב־30 במאי 2020 שוגרה בהצלחה המשימה SpaceX Demo-2, טיסת ניסוי והמשימה המאוישת הראשונה של חללית הדרגון 2. צוות המשימה, מפקד החללית דאגלס "דאג" הארלי ומפקד מבצעים משותף רוברט "בוב" בנקן, ותיקי תוכנית מעבורות החלל, שוגרו אל תחנת החלל הבינלאומית. המשימה בחנה את יכולותיה של הדרגון בכניסה למסלול סביב כדור הארץ, את יכולת העגינה האוטונומית שלה אל תחנת החלל הבינלאומית ואת חזרתה בשלום לכדור הארץ וצניחתה במימי האוקיינוס. משימה זו הייתה משימת החלל המאוישת הראשונה של חברה פרטית והשיגור המאויש הראשון של אסטרונאוטים מאדמת ארצות הברית מאז 2011 אז שוגרה משימת STS-135, המשימה האחרונה בתוכנית מעבורות החלל.
הטבח בנובה סקוטיה
הטבח בנובה סקוטיה הוא רצח המוני שהתרחש בין 18 באפריל ל-19 באפריל 2020 בחלקו הצפוני של מחוז נובה סקוטיה, שבקנדה, כאשר חמוש בן 51 קטל ביריות 22 בני אדם, ביניהם קצינת משטרה ששירתה במשטרה הרכובה המלכותית של קנדה, ופצע לפחות שני אנשים לפני שחוסל על ידי כוחות המשטרה.
זהו אירוע הרצח ההמוני הקטלני ביותר שאירע בקנדה, כאשר מספר קורבנותיו עוקף את מספר קורבנות הטבח באקול פוליטכניק, שאירע במונטריאול בשנת 1989.
הטבח
ב-18 באפריל בשעה 23:32 התקבל במשטרה דיווח על אירוע ירי בקהילה הכפרית פוטפיק, צפונית לבירת המחוז הליפקס. כוחות משטרה שהגיעו למקום מצאו מספר הרוגים ופצועים מחוץ לאחד המבנים. חקירת המשטרה העלתה ממצאים בטווח של 50 קילומטר מאותו המקום, מה שהוביל את המשטרה למסקנה כי היורה עדיין מסתובב חופשי, ובעקבות כך, המליצה המשטרה לתושבי האזור להישאר בבתיהם בעוד שחלק מהתושבים פונו למקומות בטוחים יותר. באותו זמן התקבלו דיווחים על שרפה במספר בניינים וכלי רכב באזור.
עד מהרה היורה זוהה כגבריאל וורטמן, שעבד באזור הליפקס. המשטרה הזהירה את הציבור כי היורה עשוי להתחזות לשוטר ולנהוג ברכב משטרתי. עד מהרה התקבלו דיווחים כי היורה החליף את כלי הרכב בו נהג.
12 שעות לאחר הדיווח הראשוני, היורה אותר סמוך לתחנת דלק באנפילד, עיירה הממוקמת דרומית למקום הטבח וצפונית להליפקס, שם נהרג על ידי השוטרים.
היורה
היורה זוהה כגבריאל וורטמן, גבר בן 51 שבבעלותו מרפאה להתקנת שיניים תותבות באזור הליפקס, והיו בבעלותו בתים באזור דארת'מות ובפוטפיק, שם אירע הטבח. דווח כי וורטמן היה מעוניין עוד בילדותו להיות שוטר, ותואר כ"אובססיבי" לגבי הנושא. בין היתר, החזיק וורטמן ברשותו מזכרות הקשורות למשטרה, ועסק בשיפוץ רכבי משטרה ישנים כתחביב. את רכבי המשטרה ששימשו אותו במהלך מסע הרצח, החביא וורטמן סמוך לקליניקה שלו.
בנוסף לכך, שכניו טענו שהיה מכור לאלכוהול.
קורבנות הטבח
במהלך מסע הירי, רצח וורטמן לפחות 22 בני אדם, ביניהם קצינה במשטרה הרכובה, בת 23 במותה. קצין משטרה אחר נפצע קשה, בנוסף לעוד אדם אחד לפחות. על פי מפקדת המשטרה ברנדה לוקי, קורבנותיו הראשונים של וורטמן היו מכריו, אך ככל שהתקדם מסע הירי, קורבנותיו הפכו לאקראיים יותר ויותר.
משה קוה
משה קוה (נולד ב-1943) הוא פיזיקאי ישראלי. פרופסור אמריטוס במחלקה לפיזיקה באוניברסיטת בר-אילן. כיהן כנשיא האוניברסיטה בין השנים 1996–2013.
ביוגרפיה
קוה נולד בטשקנט, אוזבקיסטן, לאחר שמשפחתו נמלטה אליה מוורשה ב-1939 מאימי מלחמת העולם השנייה. ב-1950 עלה עם משפחתו לישראל, ושירת בצה"ל בנח"ל.
ב-1971 פרסמו קוה ונתן אביעזר מאמר בתחום המוליכות החשמלית, בו הצביעו על מקרים שבהם ההתנגדות החשמלית אינה תלויה בחזקה חמישית של הטמפרטורה כפי שחזה חתן פרס נובל פליקס בלוך. עם השנים החל קוה לעסוק בתכונות תובלה של מערכות לא מסודרות, ובפרט באפקטים של לוקליזציה חלשה. בתקופה זו שיתף פעולה עם חתן פרס נובל בפיזיקה, סר נוויל מוט מאוניברסיטת קיימברידג'. כפיזיקאי, פרסם קוה כ-300 מאמרים בתחומי פיזיקת מצב מוצק, מערכות לא מסודרות, תאוריות כאוס בחומר וכן על מזעור מכשירים אלקטרוניים.
מכהן החל מ-1992 כפרופסור אורח במעבדות קבנדיש באוניברסיטת קיימברידג', אנגליה.
ב-2004 זכה קוה בפרס רוטרי לקידום ההשכלה הגבוהה בישראל.
ב-2018 זכה בפרס ההשכלה הגבוהה מטעם המועצה להשכלה גבוהה, על מנהיגות מיוחדת לקידום מוסד אקדמי.
חיים אישיים
קוה נשוי לדורית ואב ל-4 ילדים. אחותו היא פרופסור ברכה קרמרסקי, מרצה לחינוך באוניברסיטת בר-אילן. כלתו היא העיתונאית שלי טפיירו.
Mowgli's Road
Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, The Family Jewels. השיר יצא לאור ב-13 בנובמבר 2009, כסינגל השני מתוך האלבום. לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier.
רקע ופרסום
שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג. "Mowgli's Road" תואר כשיר פופ, אלט-פופ ופופ אקספרימנטלי. במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
ביקורות
סטיוארט הריטג' מהגרדיאן כתב, "Mowgli's Road הוא מוזר. [...] זה יכול היה בקלות להיות להיט, או ליתר דיוק, הדקות הראשונות יכלו. לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים".
וידאו קליפ
הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009.
קרדיטים
הקרדיטים שלהלן לקוחים מהערות האלבום של The Family Jewels.
קארול סבידרסקי
קארול סבידרסקי (בפולנית: Karol Świderski; נולד ב-23 בינואר 1997 בראביץ' שבפולין) הוא כדורגלן פולני המשחק בעמדת החלוץ בקבוצת שארלוט מה-MLS ובנבחרת פולין.
קריירת מועדונים
ב-20 בינואר 2019 חתם סבידרסקי על חוזה לשלוש עונות וחצי בפאוק סלוניקי מליגת העל היוונית. ב-30 בינואר ערך את הופעת הבכורה שלו במועדון, כשנכנס כמחליף והבקיע את שער הבכורה שלו בניצחון 2-1 על פאס יואנינה במסגרת המחזור ה-15 בליגה לעונת. בעונה זו זכה עם המועדון באליפות יוון. בסך הכל ערך 93 הופעות ליגה במדי המועדון, בהן הבקיע 30 שערים.
ב-26 בינואר 2022 חתם סבידרסקי בשארלוט מה-MLS. ב-5 במרץ ערך את הופעת הבכורה שלו במועדון, בהפסד 1-0 ללוס אנג'לס גלאקסי במסגרת הליגה. ב-19 במרץ הבקיע את שערי הבכורה שלו במועדון, צמד שערים בניצחון 3-1 על ניו אינגלנד רבולושן במסגרת הליגה.
קריירה בינלאומית
נכלל בסגל נבחרת פולין לטורניר מונדיאל 2022.
אביעזר
אֲבִיעֶזֶר (בתעתיק לטיני: Avi'ezer) הוא מושב בחבל עדולם, הממוקם כ-7 ק"מ מדרום לבית שמש, שוכן בשיפולי הרי יהודה וצופה אל נוף עמק האלה ממערב והרי גוש עציון ממזרח. המושב משתייך לארגון הפועל המזרחי אך כיום אוכלוסייתו מעורבת והטרוגנית.
היסטוריה
המושב הוקם בחודש אפריל שנת 1958 על אדמות הכפר הערבי הנטוש בית נטיף. המייסדים היו עולים מאיראן, בני המעמד הבינוני. בשל העדר מים עזבו עולי איראן לערים אחרות. במקומם הובאו למקום עולים מיהדות קוצ'ין ששהו בתחילה במושב חדיד ליד לוד וכן אלו שישבו בתחילה במושב עלמה שבגליל. הם הביאו למקום את תרבותם ומנהגיהם המיוחדים, אלו ניכרים עד היום, בעיקר בעת התפילות והאירועים סביב מעגל השנה וגם בבית הכנסת המרכזי במושב הנקרא "מורשת יהדות קוצ'ין".
עד לפני מספר שנים אותרו כתובות הבתים במושב באמצעות מספרים או שמות מעניינים שהוצמדו לרחובות, כמו למשל "רחוב הבית הכחול" בשל בית הצבוע בכחול שנבנה במרכזו. או "רחוב הכלבים" בשל מספר הכלבים הרב הנמצא בחצרות בתיו. בשנת 2018, תוך התייעצות עם תושבי המקום, נקבעו שמות חדשים לרחובות, כשהנושא המרכזי הוא עצים. כך ששמות הרחובות הם: החרוב, השקד, האורן, האלון והרימון. כשמות העצים הגדלים בסביבה. לדוגמה: את הרחוב הראשי של המושב מעטרת שדרה מרשימה של עצי אורן, על כן שמה הוא "שדרת האורן", האורנים נכרתו בדצמבר שנת 2022 משיקולי בטיחות ורצון למנוע שריפות עתידיות. רחוב אחר בצפונו של המושב נקרא רחוב האלון בגלל שני אלונים חסונים הנמצאים בתחילתו.
לפי נתוני מפקד האוכלוסין משנת 2008, אחוז האקדמאים ביישוב הוא מן הגבוהים ביישובי מועצה אזורית מטה יהודה - 42.9 אחוזים.
כאמור בית הכנסת המרכזי "מורשת יהדות קוצ'ין" השוכן בלב המושב נוהג במסורת העתיקה והמיוחדת של יהדות קוצ'ין. מסורת הכוללת נוסח תפילה ייחודי לעדה בצד פיוטים מיוחדים המושרים במועדים שונים: שבתות ומועדי ישראל. בראשית ימי המושב שכן בית הכנסת במבנה קטן, בהמשך עבר בית הכנסת למבנה רחב יותר. בשנת 2017 שופץ מבנה בית הכנסת, ממדיו הורחבו והושקעה בו עבודת עיצוב פנים מרהיבת עין. לבד מבית כנסת וותיק זה נוסד בשנת 2010, בית כנסת בנוסח ספרדי ירושלמי בו מתפללים בעיקר תושבי ההרחבה. בראשית הדרך שכן בית כנסת זה בבית אחד המתפללים, אך יותר מאוחר עבר לשכון במקלט הסמוך לבית הכנסת המרכזי. בבית כנסת זה פועל במהלך השבוע כולל אברכים, אלו מגיעים מדי יום מרמת בית שמש על מנת ללמוד ולהתפלל מנחה וערבית. במועדי תשרי התכנס באחת מחצרות הבתים במושב, מניין שוויוני.
במשך שנים פעלה במקום צרכניה מושבית שהבעלים בה טיפל בדואר הנכנס והיוצא, לאחר מכן, במשך שנים רבות, עמד המבנה שומם. בין השנים 2014-2018 פעל במקום סניף של "סופר הגבעה" ובין השנים 2018-2019 ניהל את המקום רוכל בשם רושל. בשנת 2021 נפתח במקום מינימרקט שבנוסף למוצרי המכולת מפעיל קצבייה וארוחות המבורגר פעמיים בשבוע, דבר שעורר את השף אייל שני לצלם סרטון פרסומת לפעילותו הקולינרית במטה יהודה.
בשנת 2019, בעקבות שיפוץ מבנה "בית העם" המשמש פעילויות לציבור, מצאו הפועלים באר עתיקה, הדבר הוביל לנקיטת אמצעי בטיחות וגידור האתר.